Pjotr Lebedev
Pjotr Lebedev var en russisk fysiker, professor ved Moskva Universitet fra 1900. I begyndelsen af 1890'erne konstruerede Lebedev en vibrator, der kunne producere elektromagnetiske bølger med bølgelængder helt ned til 4 mm. Han kunne hermed som den første studere dobbeltbrydning i krystaller af rombisk svovl.
Lebedev var også den første, der eksperimentelt påviste lysets ganske lille tryk på faste stoffer (1899) og på gasser (1910) som forudsagt af Maxwells teori.